stanford-oval/wikipedia huggingface dataset:
ปิยะ ตระกูลราษฎร์
ประวัติ

ปิยะ ตระกูลราษฎร์ เกิดที่ตำบลบางตาเถร อำเภอสองพี่น้อง จังหวัดสุพรรณบุรี ที่บ้านมีฐานะยากจน จึงจบการศึกษาชั้น ม.ศ.5 แล้วมาทำงานอยู่ในกรุงเทพ เคยเป็นลูกศิษย์วัด เป็นช่างตัดผม รับจ้างแบกของในตลาด ขับรถสามล้อถีบ  เริ่มเข้าสู่วงการจากการเป็นตัวประกอบภาพยนตร์ตั้งแต่ปี พ.ศ. 2516 โดยภาพยนตร์เรื่องแรกที่ได้แสดงในฐานะตัวประกอบคือเรื่อง นี่หรือชีวิต ภาพยนตร์ขนาด 70 มม. เรื่องแรกของประเทศไทย กำกับโดย ชุติมา สุวรรณรัต นำแสดงโดย สมบัติ เมทะนี และ ทัศน์วรรณ เสนีย์วงศ์ ณ อยุธยา ส่วนปิยะรับบทเป็นบุรุษพยาบาลเข็นศพ
ปิยะ รับบทนำครั้งแรกในปี พ.ศ. 2521 จากภาพยนตร์สะท้อนปัญหาสังคมเรื่อง ครูบ้านนอก กำกับโดยสุรสีห์ ผาธรรม จากบทประพันธ์ของ คำหมาน คนไค แสดงคู่กับ วาสนา สิทธิเวช ซึ่งสร้างชื่อเสียงให้เป็นอย่างมาก จนได้แสดงภาพยนตร์ในแนวนี้อีกหลายเรื่อง
ปิยะ เป็นเพื่อนสนิทสนมกับ สายัณห์ สัญญา เคยแต่งเพลงให้สายัณห์ร้องหลายเพลง ที่มีชื่อเสียงคือเพลง "ไก่จ๋า" ซึ่งพรรณนาถึงความรักที่มีต่อนักแสดงสาว ปริศนา วงศ์ศิริ เป็นที่เลื่องลือในขณะนั้น  ปิยะมีผลงานแต่งเพลงประมาณ 500 เพลง ให้กับนักร้อง เช่น วันชนะ เกิดดี เอกชัย ศรีวิชัย
นอกจากเป็นนักแสดงแล้ว ปิยะยังเป็นนักพากย์มวยรายการศึกอัศวินดำ (อัศวินดำก่อเกียรติ)
สุขภาพและการเสียชีวิต

ปิยะเสียชีวิตอย่างสงบจากอาการหลังป่วยโรคมะเร็งต่อมน้ำเหลืองและรักษาตัวมาอย่างยาวนาน ในวัย 68 ปี ที่โรงพยาบาลพระนั่งเกล้า เมื่อวันที่ 2 พฤศจิกายน พ.ศ. 2565 เวลาประมาณ 13.50 น. โดยได้เคลื่อนย้ายร่างออกจากโรงพยาบาลเมื่อวันที่ 3 พฤศจิกายน เวลา 10.40 น. เพื่อนำไปบำเพ็ญกุศล ประกอบพิธีทางศาสนาที่วัดจินดาราม (จังหวัดนครปฐม) มีพิธีรดน้ำศพในวันเดียวกัน เวลา 16.00 น. กำหนดการสวดพระอภิธรรมเป็นเวลา 3 คืน ตั้งแต่วันที่ 3 - 5 พฤศจิกายน เวลา 18.30 - 19.30 น. และฌาปนกิจศพในวันที่ 6 พฤศจิกายน
ผลงานการแสดง > ละครโทรทัศน์

พ.ศ. 2530 ผาแดงนางไอ่
พ.ศ. 2536 อยู่กับก๋ง - ครูบรรยงค์
พ.ศ. 2538 เมื่อหมอกสลาย
พ.ศ. 2538 ปากกาทอง ตอน พรหมลิขิตจากนิ้วป้อมๆ
พ.ศ. 2539 ดอกแก้ว - หมื่นท้าวกำแหง
พ.ศ. 2539 นายขนมต้ม
พ.ศ. 2539 ปากกาทอง ตอน กลัว
พ.ศ. 2540 ตะวันทอแสง - เผด็จ
พ.ศ. 2541 โรงแรมผี - นายเปลื้อง
พ.ศ. 2541 ดุจเพชรแท้
พ.ศ. 2542 แม่นาค - ผู้ใหญ่แก้ว (รับเชิญ)
พ.ศ. 2542 ขุนเดช - จ่าแท่น
พ.ศ. 2542 ลูกหว้า - ตาซะโตง
พ.ศ. 2542 แก้วกินรี - นายทอง
พ.ศ. 2543 ดั่งสายน้ำไหล - ครูผลดี
พ.ศ. 2544 เขี้ยวเสือไฟ -​ ทุนนะ
พ.ศ. 2544 นายฮ้อยทมิฬ - นายฮ้อยเมือง (รับเชิญ)
พ.ศ. 2545 สุสานคนเป็น (รับเชิญ)
พ.ศ. 2545 บอดี้การ์ดสาว
พ.ศ. 2546 พุทธานุภาพ - เสือชม
พ.ศ. 2546 กษัตริยา
พ.ศ. 2546 ส.ต.ท.บุญถึง (รับเชิญ)
พ.ศ. 2547 ฟ้าใหม่ - จมื่นไวยวรนาถ
พ.ศ. 2547 มหาราชกู้แผ่นดิน
พ.ศ. 2547 หัวใจห่อใบตอง - เหมือน
พ.ศ. 2548 บันทึกจาก(ลูก)ผู้ชาย - พ.ต.อ.การุญ มหานารี
พ.ศ. 2548 สาวใช้คนใหม่ - พ่ออิน
พ.ศ. 2548 เชลยบาป - พินิจ
พ.ศ. 2548 มนต์รักลูกทุ่ง
พ.ศ. 2549 บัวแก้วจักรกรด - เสนาอำมาตย์อนุชิต
พ.ศ. 2549 ดวง - นายดอน
พ.ศ. 2550 ปู่โสมเฝ้าทรัพย์ (รับเชิญ)
พ.ศ. 2553 สามหัวใจ
พ.ศ. 2553 นักสู้พันธุ์ข้าวเหนียว (รับเชิญ)
พ.ศ. 2553 คู่เดือด - นายอำเภอปราบ
พ.ศ. 2553 เซน…สื่อรักสื่อวิญญาณ ตอน โรคเวรโรคกรรม
พ.ศ. 2554 มนต์รักแม่น้ำมูล
พ.ศ. 2555 หมูแดง - ทนายพงศ์
พ.ศ. 2556 ละครพิเศษวันพ่อ ตอน สายใย - ดาบอ๋อย
พ.ศ. 2556 หนังดังสุดสัปดาห์ ชุด ลำนำอัมพวา
พ.ศ. 2557 หมอรัก...หมอเพลง - หมอป้าง (รับเชิญ)
พ.ศ. 2557 รถไฟ เรือเมล์ ลิเก กองถ่าย - ผู้จัดการจง
พ.ศ. 2558 เพื่อน-แพง - ครูแสง
พ.ศ. 2558 ละครพิเศษวันพ่อ ตอน สองมือ...พ่อ
พ.ศ. 2558 สาบควายลายคน - บุญยืน
พ.ศ. 2558 คาดเชือก - นายอำเภอปรีชา
พ.ศ. 2559 สารวัตรเถื่อน
พ.ศ. 2559 ฉันทนาสามช่า - ดีเจทองคำ
พ.ศ. 2559 บ่วงรักสลักแค้น - ตาเทศ
พ.ศ. 2559 แม่นาก - หมื่นณรงค์ / ขุนหลวงณรงค์
พ.ศ. 2559 ส้มตำแฮมเบอร์เกอร์ - เสริม (รับเชิญตอนอวสาน)
พ.ศ. 2560 เขี้ยวราชสีห์ - พ่อเลี้ยงดัษฎา (รับเชิญ)
พ.ศ. 2560 หมอเทวดา - พ.ต.อำนาจ เจริญทรัพย์ (รับเชิญ)
พ.ศ. 2560 ละอองดาว
พ.ศ. 2560 บ่วงบรรจถรณ์ - นายต่วน (วัยชรา) (รับเชิญ)
พ.ศ. 2561 นายร้อยสอยดาว
พ.ศ. 2561 สายโลหิต
พ.ศ. 2561 สุภาพบุรุษมงกุฎเพชร - ผู้ใหญ่ดิน
พ.ศ. 2561 ฝันให้สุด Dream Teen
พ.ศ. 2561 ขุนปราบดาบข้ามภพ - พระยายมราช
พ.ศ. 2562 ชุมแพ (รับเชิญ)
พ.ศ. 2562 บุษบาเปื้อนฝุ่น - ตาพวน
พ.ศ. 2562 ดอกคูนเสียงแคน - พ่อคล้าย
พ.ศ. 2563 ฟ้ามีตา ตอน มิตร....ฉาชีพ, หวัง...ของจ่าหวัง
พ.ศ. 2564 กำนันหญิง - กำนันผาด
พ.ศ. 2564 นางฟ้าอสูร - ลุงแต้ม
พ.ศ. 256X สายลับสะบัดช่อ
หมายเหตุ  : สายลับสะบัดช่อ  เป็นผลงานละครเรื่องสุดท้าย ที่ถ่ายทำเสร็จสิ้นเมื่อปี พ.ศ.2557 ก่อนที่ปิยะจะเสียชีวิตในปี พ.ศ.2565 และไม่ได้ออกอากาศบนหน้าจอโทรทัศน์ ทาง ช่อง 3
ผลงานการแสดง > ละครเทิดพระเกียรติ

พ.ศ. 2557 ละครเทิดพระเกียรติชุด คำพ่อ สอนครู
พ.ศ. 2559 ละครเทิดพระเกียรติชุด ใต้ร่มพระบารมี เรื่อง ครูของแผ่นดิน - ผอ.วิชิต
ผลงานการแสดง > ผลงานร่วมกับศิลปินอื่น

4 ล้อเลี้ยวซ้าย ร่วมกับ สุรชัย จันทิมาธร, มงคล อุทก, วิสา คัญทัพ (2534)
ครั้งแรก ครั้งเดียว สายัณห์ & ปิยะ
คนละซีกโลก สายัณห์ & ปิยะ
ดอกไม้-เดือนเพ็ญ สายัณห์ & ปิยะ
เพลง สรรเสริญพระบารมี - จัดทำขึ้นเนื่องในวโรกาสมหามงคลเฉลิมพระชนมพรรษา 86 พรรษา พระบาทสมเด็จพระเจ้าอยู่หัว รัชกาลที่ 9 โดยมูลนิธิร่วมร้อยใจไทย ในโอกาสที่ทางมูลนิธิก่อตั้งครบรอบ 100 ปี
ผลงานการแสดง > ศิลปินรับเชิญ

เป็นนักร้องรับเชิญในอัลบั้ม คาวบอย 2 แผ่นดิน ร่วมกับ สุรชัย จันทิมาธร, มงคล อุทก, วิสา คัญทัพ, เพชร พนมรุ้ง (2536)
ผลงานการแสดง > ภาพยนตร์

นี่หรือชีวิต (2516) - บุรุษพยาบาลเข็นศพ
ตามฆ่า 20000 ไมล์ (2520) - เจ้าหน้าที่ประจำเครื่องรับวิทยุ
มนต์รักแม่น้ำมูล (2520) - ครูพิณ
ครูบ้านนอก (2521) - ครูปิยะ
7 สิงห์ตะวันเพลิง (2522)
มนุษย์ 100 คุก (2522)
ลูกทาส (2522)
ทุ่งรวงทอง (2522)
ส.ต.ท.บุญถึง (2522) - ส.ต.ท.บุญถึง
หนุ่มบ้านนา สาวนาเกลือ (2523)
ก่องข้าวน้อยฆ่าแม่ (2523) - ทอง
สู้ยิบตา (2523)
ลูกแม่มูล (2523) - คูณ
เสี่ยวอีสาน (2523)
นักเลงบั๊กซิเด๋อ (2523)
เทพเจ้าบ้านบางปูน (2523) - กล้า
สันกำแพง (2523) - สุริยน
ครูวิบาก (ครูบ้านนอก) (2524) - บรรพต ฉลาด
สาวน้อย (2524) - เชิด
สวรรค์เบี่ยง (2524)
ทุ่งกุลาร้องไห้ (2524) - คำสิงห์
คุณรักผมไหม (2525)
มนต์รักลำน้ำพอง (2525) - วิทย์
เทพเจ้าบ้านบางปูน (2525)
ครูดอย (2525) - ครูปิยะ
นักเลงข้าวนึ่ง (2526) - สุข
เพื่อน-แพง (2526) - เอี้ยง
สวรรค์บ้านนา (2526) - สิทธา
นางสิงห์แก้มแดง (2526) - บุญยืน
ไม้เรียวหัก (2527)
ครูปิยะ (2527) - ครูปิยะ
10 คงกระพัน (2527)
ครูชายแดน (2527) - ครูทหาร
ยอดนักเลง (2527)
หมอบ้านนอก (2528) - พนม
ครูประชาบาล (2528) - ครูปิยะ
ด่วนยะลา (2530)
เพชรพระอุมา (2533) - พรานเส่ย
ฟลุ๊กแบบไม่ต้องโหด (2533)
ชู้ (2547) - สง่า
อีนางเอ๊ย เขยฝรั่ง (2554) - ผู้ใหญ่บ้าน
พิงผาสู้ที่ภูสิงห์ (2556) (ภาพยนตร์ VCD เพื่อการกุศล)
ภาพยนตร์สั้นเฉลิมพระเกียรติ ชุด ทศพิธธรรมราชา เรื่อง ความอดทน ตอน โรงเรียนบ้านน้อยล่าง (2557)
i love you ผู้ใหญ่บ้าน (2559) - นายบุญเหลือ
นาคี ๒ (2561) - ผู้ใหญ่บ้าน
ฮักบี้บ้านบาก (2562) (รับเชิญ)
เพลงรักบ้านทุ่ง ภาค 2 (2566)
ผลงานการแสดง > โฆษณาและผลงานอื่นๆ

• ให้เสียงโฆษณาเทปคาสเซ็ตเพลงของศิลปินในสังกัดค่าย  PGM Record (พีจีเอ็ม เรคคอร์ด) ตั้งแต่ปี พ.ศ.2537 เป็นต้นไป และเคยเป็นพิธีกรดำเนินรายการร่วมกับ พรสุดา ต่ายเนาว์คง ในรายการ เพลงหวานวันวาน ทาง ช่อง 9 อสมท.
• โฆษณา ปุ๋ยตราบานเย็น (2556)
แหล่งข้อมูลอื่น

Piya Takulrasdra ที่อินเทอร์เน็ตมูวีเดตาเบส
ประวัติจาก หนังดี.คอม
ภาพจากภาพยนตร์ ครูบ้านนอก (2521)
ฐานข้อมูลภาพยนตร์ไทย
ฐานข้อมูลภาพยนตร์ไทย
ฐานข้อมูลภาพยนตร์ไทย
| ด ค กรางวัลพระราชทานพระสุรัสวดี สาขานักแสดงนำชายยอดเยี่ยม |
| --- | --- |
2500–2525:  ลือชัย นฤนาท (2500)  สุรสิทธิ์ สัตยวงศ์ (2501)  ทักษิณ แจ่มผล (2502)  จิตรกร สุนทรปักษิณ (2503)  ไชยา สุริยัน (2505)  ไชยา สุริยัน (2506)  ไชยา สุริยัน (2507)  สมบัติ เมทะนี (2508)  นาท ภูวนัย (2517)  สรพงศ์ ชาตรี (2519)  สรพงศ์ ชาตรี (2520)  จตุพล ภูอภิรมย์ (2522)  สวง ทรัพย์สำรวย (2524)  ปิยะ ตระกูลราษฎร์ (2525) 
2525–2550:  สรพงศ์ ชาตรี (2526)  อำพล ลำพูน (2527)  รณ ฤทธิชัย (2528)  บิณฑ์ บรรลือฤทธิ์ (2529)  ลิขิต เอกมงคล (2530)  สันติสุข พรหมศิริ (2531)  บิณฑ์ บรรลือฤทธิ์ (2532)  ฉัตรชัย เปล่งพานิช (2533)  ลิขิต เอกมงคล (2534)  สามารถ พยัคฆ์อรุณ (2534)  บิลลี่ โอแกน (2535)  สรพงศ์ ชาตรี (2536)  จอนนี่ แอนโฟเน่ (2537)  ธงไชย แมคอินไตย์ (2538)  สรพงศ์ ชาตรี (2539)  สัญญา คุณากร (2540)  อำพล ลำพูน (2541)  อำพล ลำพูน (2542)  บิณฑ์ บรรลือฤทธิ์ (2543)  สมชาย เข็มกลัด (2544)  ศุภกรณ์ กิจสุวรรณ (2545)  ปิติศักดิ์ เยาวนานนท์ (2547)  ชาลี ไตรรัตน์ (2549) 
2551-2575:  เดวิด อัศวนนท์ (2555)  ซันนี่ สุวรรณเมธานนท์ (2557)  ชานน สันตินธรกุล (2560)
สโมสรฟุตบอลเจียงซูซูหนิง

สโมสรฟุตบอลเจียงซูซูหนิง (อังกฤษ: Jiangsu Suning Football Club; จีน: 江苏苏宁足球俱乐部) เป็นสโมสรฟุตบอลอาชีพในประเทศจีน ตั้งอยู่ที่เมืองนานกิง โดยเข้าแข่งขันในซูเปอร์ลีกจีน มีสนามเหย้าที่ สนามกีฬาโอลิมปิกนานกิง ก่อตั้งสโมสรเมื่อ พ.ศ. 2501ในฐานะทีมประจำมณฑลเจียงซู และจดทะเบียนเป็นสโมสรอชีพเมื่อเดือนมีนาคม พ.ศ. 2537 และยังเป็นสมาชิกร่วมก่อตั้งในการแข่งขันฟุตบอลอาชีพ ลีกเจียเอในจีน
เกียรติประวัติ

ไชนีสซูเปอร์ลีก
ชนะเลิศ: 2020
ไชนีสเอฟเอคัพ
ชนะเลิศ: 2015
ไชนีสซุปเปอร์คัพ
ชนะเลิศ: 2013
แหล่งข้อมูลอื่น

Official website เก็บถาวร 2015-04-04 ที่ เวย์แบ็กแมชชีน (จีน)
Stats on Sohu (จีน)
Stats on Sina (จีน)
Soccerway profile
| ด ค กไชนีสซูเปอร์ลีก |
| --- | --- | --- |
| สโมสรในฤดูกาล 2025 |  เป่ย์จิงกั๋วอัน  ชางชุน ย่าไท่  เฉิงตู หรงเฉิง  Dalian Yingbo  เหอหนาน  Meizhou Hakka  ชิงเต่า  Qingdao West Coast  ชานตงไท่ชาน  เซียงไฮ้พอร์ต  เซี่ยงไฮ้ เซิ่นหัว  Shenzhen Peng City  เทียนจิน ไทเกอร์  อู่ฮั่น  Yunnan Yukun   เจ้อเจียง  |  |
| สโมสรที่เคยอยู่ในไชนีสซูเปอร์ลีก |  Nantong Zhiyun  Beijing Renhe  กว่างโจว  Guizhou Hengfeng Zhicheng  เหอเป่ย์  Qingdao Manatee  Shijiazhuang Ever Bright  Zhejiang Yiteng  Zhejiang Pro  |  |
| สโมสรในอดีต |  เจียงซูซูหนิง  เทียนจิน เทียนไห่  เชินเจิ้น  Chongqing Liangjiang Athletic  Cangzhou Mighty Lions  กว่างโจว ซิตี  Dalian Pro  Chengdu Tiancheng  Dalian Shide  Kunshan  Liaoning Whowin  Shanghai Shenxin  Shanghai United  Sichuan Guancheng  Wuhan Optics Valley  Xiamen Blue Lions  Yanbian Funde  |  |
สงครามนางงาม

| สงครามนางงาม |
| --- | --- |
ประเภท: เรียลลิตี้ ดราม่า
สร้างโดย: บริษัท ซีเนริโอ จำกัด (ฤดูกาลที่ 1) เอ็กแซ็กท์-ซีเนริโอ (ฤดูกาลที่ 2)
เขียนโดย: ชวนนท์ สารพัฒน์ วรรณถวิล สุขน้อย
กำกับโดย: นิพนธ์ ผิวเณร (ฤดูกาลที่ 1, 2) ธนวัจน์ ปัญญารินทร์ (ฤดูกาลที่ 2) อริศรา วงษ์ชาลี (ฤดูกาลที่ 2) วรฐ คงคาลัย (ฤดูกาลที่ 2)
แสดงนำ: เมทินี กิ่งโพยม ราศี ดิศกุล ณ อยุธยา
จำนวนฤดูกาล: 2
จำนวนตอน: 37 ตอน + 4 ตอนพิเศษ (ฤดูกาลที่ 1) 17 ตอน + 5 ตอนพิเศษ (ฤดูกาลที่ 2)
การผลิต
ผู้อำนวยการสร้าง: ถกลเกียรติ วีรวรรณ นิพนธ์ ผิวเณร
ความยาวตอน: 60 นาที(ฤดูกาลที่ 1) 90 นาที (1 -16),120 นาที (ตอนจบ) (ฤดูกาลที่ 2)
ออกอากาศ
เครือข่าย: ช่องวัน
ออกอากาศ: 3 ตุลาคม 2557
การแสดงที่เกี่ยวข้อง
สงครามนางฟ้า สงครามนักปั้น
สงครามนางงาม (อังกฤษ: Beauty and the B****es) เป็นละครชุดที่ผลิตโดย บริษัท ซีเนริโอ จำกัด โดยเป็นละครที่จะตีแผ่เบื้องหลังวงการขาอ่อนที่ทุกคนไม่เคยได้รับรู้ กำกับการแสดงโดย นิพนธ์ ผิวเณร และสร้างบทโทรทัศน์โดย ชวนนท์ สารพัฒน์, วรรณถวิล สุขน้อย, รฐาพัชร์ ตุลยพิทักษ์, มิกิ ยามาโตริ นำแสดงโดย เมทินี กิ่งโพยม และนักแสดงอื่น ๆ อีกมากมาย รวมถึงยังเป็นละครที่แจ้งเกิดให้กับนักแสดงสาวแท้และสาวเทียมหน้าใหม่อีกเป็นจำนวนมาก
การผลิตรายการและการออกอากาศ

สงครามนางงามออกอากาศให้ชมทุกคืนวันศุกร์-เสาร์ เวลา 22:15 - 23:15 น. (วันศุกร์ที่ 3 ตุลาคม พ.ศ. 2557 ถึง วันศุกร์ที่ 16 มกราคม พ.ศ. 2558) และเวลา 22:20 - 23:20 น. (วันเสาร์ที่ 17 มกราคม พ.ศ. 2558 ถึง วันศุกร์ที่ 20 กุมภาพันธ์ พ.ศ. 2558 ทางช่องวัน รวมทั้งสิ้น 37 ตอน และยังมีการออกอากาศตอนพิเศษทั้งหมด 4 ตอน ได้แก่ สงครามนางงามสเปเชียล ในวันที่ 2 และวันที่ 3 มกราคม พ.ศ. 2558 และ กว่าจะมาเป็นสงครามนางงาม ในวันที่ 14 และวันที่ 20 กุมภาพันธ์ พ.ศ. 2558 และได้มีการวางแผนกับทีมเขียนบทละครในการจัดสร้างละคร สงครามนางงาม ซีซั่น 2 อีกด้วย
ในปี พ.ศ. 2558 ช่องวัน และ บริษัท เดอะวัน เอ็นเตอร์ไพรส์ จำกัด ได้จัดกิจกรรม สงครามนางงาม เดอะแคสติ้งโปรเจ็กท์ เพื่อค้นหาหญิงสาวทั้งสาวแท้ และสาวเทียมที่เข้ารอบ 50 คน มาประชันบทบาทแบบโจทย์ต่อโจทย์ โดยมีกรรมการหลักคือ เมทินี กิ่งโพยม อรนภา กฤษฎี ปฏิภาณ ปฐวีกานต์ และนิพนธ์ ผิวเณร และมี อริศรา วงษ์ชาลี เป็นครูฝึกสอนการแสดงและกรรมการร่วม โดยเริ่มรอบคัดเลือกที่ศูนย์การค้าเซ็นทรัลพลาซา และเซ็นทรัลเฟสติวัล ใน 5 จังหวัดตั้งแต่เดือนกันยายน-ตุลาคม และออกอากาศรอบคัดเลือก 50 คนสุดท้ายทุกวันเสาร์ เวลา 20.30 - 22.00 น. ตั้งแต่วันเสาร์ที่ 21 พฤศจิกายน พ.ศ. 2558 ถึง วันเสาร์ที่ 6 กุมภาพันธ์ พ.ศ. 2559
และในปี พ.ศ. 2559 สงครามนางงามได้กลับมาออกอากาศอีกครั้งเป็นฤดูกาลที่ 2 โดยย้ายเวลาออกอากาศเป็นทุกวันจันทร์-อังคาร เวลา 20.30 - 22.00 น. ในช่วงละครดีดูที่ช่องวัน 31 ตั้งแต่วันจันทร์ที่ 23 พฤษภาคม พ.ศ. 2559 ถึง วันจันทร์ที่ 18 กรกฎาคม พ.ศ. 2559 โดยมีการปรับเรตละครลงมาเหลือ น 13+ จากเดิม น 18+ ลดความแรงของละครลง แต่ยังคงเค้าโครงเป็นละครชุด
เรื่องย่อ > ฤดูกาลที่ 1

นัสริน (เมทินี กิ่งโพยม) ผู้จัดการกองประกวดคนเก่ง ทำให้ ซัมเมอร์ (พิมพ์จิรา เจริญลักษณ์) สาวลูกครึ่งจากแอล เอ ที่บังเอิญมาเที่ยวเมืองไทยแล้วเงินหมด ตัดสินใจเข้าประกวดเพื่อหาเงินเพื่อเที่ยวต่อ ตอนแรกนั้นเธอคิดเพียงว่าจะประกวดสนุก ๆ ไม่จริงจังอะไร แต่หารู้ไม่ว่าเธอกำลังก้าวเข้าสู่โลกใบใหม่ที่จะเปลี่ยนแปลงชีวิต และมุมมองต่อโลกของเธอไปตลอดกาล ที่กองประกวดซัมเมอร์ได้พบกับ เพียงฟ้า (ภคกัญญา เจริญยศ) เด็กสาวผู้เพียบพร้อม ลูกนางงามเก่าที่ถูก รัศมี (พิมพ์พรรณ ชลายนคุปต์) ผู้เป็นแม่ ฝึกฝนให้เป็นนางงามมาตั้งแต่เด็ก ด้วยความจริงใจ สนุกสนานของซัมเมอร์ ทำให้ทั้งคู่สนิทสนมผูกพันกันอย่างรวดเร็ว ยิ่งซัมเมอร์ทำหน้าที่เป็นแม่สื่อให้ฟ้ากับ คิว (เจษฏ์พิพัฒน์ ติละพรพัฒน์) ตากล้องหนุ่มหล่อประจำกองประกวด ยิ่งทำให้ฟ้ารัก และไว้ใจซัมเมอร์มากขึ้น โดยที่ไม่รู้เลยว่าความเป็นไปทั้งหมดอยู่ในสายตาของ ริบบิ้น (เปรมินทร์ ทับแก้ว) เน็ตไอดอล เจ้าแม่โซเชียลแคม ที่ภายใต้ภาพลักษณ์สวยใสไร้สติของริบบิ้น คือสายตาอันแหลมคมที่เก็บข้อมูลฉาว ๆ ของผู้เข้าประกวดทุกคน และ ลูกโซ่ (เรวิญานันท์ ทาเกิด) สาวหน้าสวยที่หนี ต้น (ณัฏฐ์ เทพหัสดิน ณ อยุธยา) แฟนหนุ่มมาประกวด ลูกโซ่ที่สวยสงบแต่ภายในใจพร้อมที่จะฟาดฟันผู้เข้าประกวดคนอื่นที่กล้ามาขวางทาง
ก้องเกียรติ (ยุกต์ ส่งไพศาล) กรรมการหนุ่มหล่อเจ้าเสน่ห์ ให้ความสนใจกับ ไวน์ (ศรุชา เพชรโรจน์) สาวงามคนหนึ่งเป็นพิเศษ แต่ที่เขาสนใจเธอไม่ใช่เพราะความสวย ความมีเสน่ห์อย่างที่เคยสนใจผู้หญิงคนอื่น แต่กลับเป็นความลับอันมืดดำที่ไวน์ปกปิดไว้ ทำให้ก้องเกียรติต้องทำทุกอย่างเพื่อที่จะรู้ความลับนั้นให้ได้ ซึ่งผู้ที่รู้ความลับเรื่องของไวน์มีเพียง ใบข้าว (จุฑารัตน์ อนุศิลป์) นางงามบ้านนาหน้าซื่อเด็กปั้น ป้าสไบ (ณหทัย พิจิตรา) เจ้าของค่ายนางงามใหญ่ ใบข้าวจะชอบสะสมมงกุฎ สายสะพาย และยังชื่นชอบการสะสมแต้มผู้ชายเป็นพิเศษ และ หมอเอย (ดาริน แฮนเซน) แพทย์หญิงที่ลงประกวด เพราะอยากจะพิสูจน์ว่าผู้หญิงสวยก็มีสมองเหมือนกัน ถึงแม้ทั้งใบข้าวและหมอเอยจะต้องร่วมมือกันช่วยไวน์ปกปิดความลับ แต่ด้วยทัศนคติ ปูมหลังที่ต่างกันของทั้งคู่ ทำให้ใบข้าวและเอยต้องมาทะเลาะกันทุกครั้งที่เจอ
ก้องเกียรติสนใจไวน์เพราะความลับ ต่างจาก ชยุต (โอลิเวอร์ พูพาร์ท) กรรมการหนุ่มใหญ่อีกคนหนึ่ง ที่เผลอใจมีความสัมพันธ์กับ บีบี (วราไพลินทร์ ลภัสนิธิโรจน์) สาวงามที่สวยด้วยมีดหมอ ทำให้ชยุตต้องแอบให้ความช่วยเหลือบีบีอยู่ตลอดเวลา แต่ความสัมพันธ์ของทั้งคู่ก็ล่วงรู้ไปถึง เดียร์ (พรพรรณ ฤกษ์อัตการ) สาวห้าว ปากกล้า และ ลูกหว้า (รัตนาภรณ์ กลิ่นกุหลาบหิรัญ) สาวสวย หัวอ่อน คู่หูพริตตี้ตะกายดาว เดียร์และลูกหว้าจึงพยายามหาทางเปิดเผยความจริงของบีบี ในขณะที่บีบีก็หาทางเขี่ยทั้งคู่ให้ตกรอบไป ขึ้นอยู่กับว่าฝ่ายใดจะเพลี่ยงพล้ำก่อน
การฟาดฟันของบรรดาสาวงามในกองประกวด Miss Beauty And Talent Thailand ว่าร้อนแรงแล้ว การแข่งขัน ระหว่างเวทีก็ดุเดือดไม่แพ้กัน เมื่อ คุณไก่ (อรนภา กฤษฎี) เจ้าของเวที Miss Elegant Thailand เวทีประกวดสาวงามคู่แข่ง คิดจะทำลายเวที Miss Beauty And Talent Thailand เพื่อที่ว่าเวทีประกวดของตนเองจะขึ้นเป็นอันดับหนึ่งแทนที่ จึงได้ใช้ให้ อลิส (ราศี วัชราพลเมฆ) ผู้ช่วยของนัสรินคอยเป็นคนสร้างข่าวฉาวทำลายเวทีจากภายใน โลกของผู้หญิงสวยและการฟาดฟันเชือดเฉือน โลกของเวทีขาอ่อนที่ซ่อนเขี้ยวเล็บไว้ ใครจะอยู่ใครจะไป
การตอบรับ

กระแสการตอบรับที่ถูกพูดถึงละครชุดเรื่องนี้ในหลากหลายกระแส โดยมีทั้งกระแสในแง่บวกและแง่ลบสำหรับละครเรื่องนี้ตามโซเชียล เน็ตเวิร์กโดยเฉพาะจากเว็บไซต์พันทิป
เพลงประกอบละคร

เพลง นางฟ้าหรือปีศาจ - คิว สุวีระ บุญรอดวงฟลัวร์
เพลง ที่หนึ่งในหัวใจเธอ - แก้ม วิชญาณี เปียกลิ่น
เพลง ร้ายเพราะรัก - นิว จิ๋ว
หมายเหตุ เพลงร้ายเพราะรัก ประกอบละครสงครามนางงาม ซีซั่น 2
แหล่งข้อมูลอื่น

เรื่องย่อละคร สงครามนางงาม ฤดูกาลที่ 1 : Siamzone
เรื่องย่อละคร สงครามนางงาม ฤดูกาลที่ 2 : Siamzone
ลำดับรายการโทรทัศน์

| ช่องวัน: ละครดีดูที่ช่องวัน : วันจันทร์-อังคาร เวลา 20> 30 - 22.00 น. |
| --- | --- | --- |
| ก่อนหน้า | สงครามนางงาม | ถัดไป |
| กรุงเทพ..มหานครซ้อนรัก | สงครามนางงาม | พิษสวาท |
| ช่องวัน: ละครดีดูที่ช่องวัน : วันเสาร์ เวลา 22> 00 - 23.00 น. |
| --- | --- | --- |
| ก่อนหน้า | สงครามนางงาม | ถัดไป |
| เดอะดรีมเมอร์ คอนโด/บาริสต้า/สถาปนิก | สงครามนางงาม | รักฝุ่นตลบ |
ฤดูกาลที่ 1 (พ.ศ. 2557-2558)
ใบตอง

ใบกล้วย
ใบตองหรือใบกล้วย คือใบของต้นกล้วย มีการนำมาใช้หลากหลาย เพราะมีขนาดใหญ่ ยืดหยุ่น กันน้ำและสามารถนำมาตกแต่งได้ มีการใช้ใบกล้วยในการทำอาหาร ห่ออาหารและเป็นภาชนะอาหารอย่างกว้างขวางในประเทศเขตร้อนชื้นหรือกึ่งเขตร้อนชื้น มีการนำมาใช้ตกแต่งและใช้เพื่อเป็นสัญลักษณ์ในพิธีกรรมความเชื่อของฮินดูและพุทธ ในบ้านดั้งเดิมของเขตร้อนชื้น มีการนำมาใช้ทำหลังคาหรือรั้ว โดยทำมาใช้ใบกล้วยแห้ง  แต่เดิมใบกล้วยและใบต้นปาล์ม เป็นพื้นผิวที่ใช้สำหรับเขียนในหลายประเทศของอเมริกาใต้และอเมริกาตะวันออกเฉียงใต้
ห้องแถว

ตึกแถว ย่านบางรัก
ห้องแถว (อังกฤษ: shophouse) หรือ ตึกแถว หรือชื่ออย่างเป็นทางการว่า อาคารพาณิชย์ เป็นสถาปัตยกรรมพื้นถิ่นประเภทหนึ่งของทั้งคนพื้นเมืองและคนเมืองในเอเชียตะวันออกเฉียงใต้ มีเอกลักษณ์ผสมผสานที่สื่อให้เห็นที่ศูนย์กลางประวัติศาสตร์ของเมืองส่วนมากและเมืองในท้องถิ่นนั้น
ห้องแถวเป็นที่อยู่อาศัยและทำการค้า ประกอบธุรกิจขนาดย่อม ที่เป็นการขายปลีกเป็นส่วนใหญ่ อาศัยอยู่ในชุมชนที่หนาแน่น ในแหล่งธุรกิจกลางเมืองและชุมชนรอบเมือง โดยชั้นล่างจะแบ่งเป็นร้านค้าย่อย ชั้นสองเป็นที่อยู่อาศัย ในกรณีสูงกว่านั้นอาจทำเป็นที่เก็บสินค้าชั่วคราว มักมีโครงสร้างเป็นคอนกรีตเสริมเหล็ก โดยวิวัฒนาการมาจากห้องแถวไม้และห้องแถวก่ออิฐถือปูน
ในกฎกระทรวงมหาดไทย ฉบับที่ 4 (พ.ศ. 2526) วิเคราะห์ศัพท์ ห้องแถว คือ อาคารที่พักอาศัย หรืออาคารพาณิชย์ ซึ่งปลูกสร้างติดต่อกันเป็นแถวเกินสองห้อง และประกอบด้วยวัตถุไม่ทนไฟเป็นส่วนใหญ่ ส่วน ตึกแถว จะประกอบด้วยวัสดุทนไฟเป็นส่วนใหญ่ จากการสำรวจของสำนักงานสถิติแห่งชาติในปี พ.ศ. 2551 พบว่าในประเทศไทย มีห้องแถวอยู่ร้อยละ 11.8 เป็นอันดับ 2 รองจากบ้านโดดซึ่งมีอยู่ร้อยละ 79.8
ดูเพิ่ม

บ้านแถว
บ้านแถวในเมือง
บุศรินทร์ ภักดีกุล

| บุศรินทร์ ภักดีกุล |
| --- | --- |


เจ้ากรมแผนที่ทหารบก
ดำรงตำแหน่ง 1 ตุลาคม พ.ศ. 2504 – 13 พฤษภาคม พ.ศ. 2508
ก่อนหน้า: พลโท ฉลอง อุชุโกมล
ถัดไป: พลโท สมบูรณ์ วิจิตรานุช
สมาชิกสภาผู้แทนราษฎรจังหวัดพระนคร
ดำรงตำแหน่ง 10 กุมภาพันธ์ พ.ศ. 2512 – 17 พฤศจิกายน พ.ศ. 2514
 
ข้อมูลส่วนบุคคล
เกิด: 25 ตุลาคม พ.ศ. 2449 แขวงบางขุนพรหม จังหวัดพระนคร
เสียชีวิต: 9 สิงหาคม พ.ศ. 2532 (82 ปี)
พรรคการเมือง: ประชาธิปัตย์ (2512–2532)
คู่สมรส: ผูกพันธุ์ เทพหัสดิน ณ อยุธยา

พลโท บุศรินทร์ ภักดีกุล (25 ตุลาคม พ.ศ. 2449 - 9 สิงหาคม พ.ศ. 2532) นายทหารและนักการเมืองชาวไทย และอดีตสมาชิกสภาผู้แทนราษฎรจังหวัดพระนคร
ประวัติ

พลโท บุศรินทร์ ภักดีกุล เกิดเมื่อวันที่ 25​ ตุลาคม  พ.ศ. 2449 ที่บ้านบางขุนพรหม กรุงเทพมหานคร เป็นบุตรชายคนที่ 3 ในจำนวนพี่น้องทั้งหมด 4 คนของพลตรีพระยาภักดีภูธร (ชื่น ภักดีกุล) กับ เอลีซาเบท (จอนสัน) ภักดีกุล ชาวรัสเซีย
พลโท บุศรินทร์ สมรสกับ ผูกพันธุ์ เทพหัสดิน ณ อยุธยา ธิดาของ พระยาเทพหัสดิน (ผาด เทพหัสดิน ณ อยุธยา)
ประวัติ > การศึกษา

พลโท บุศรินทร์ สำเร็จวิชาทหารปืนใหญ่จากโรงเรียนโปลีเทคนิคของเบลเยียมผู้บุกเบิกปืนต่อสู้อากาศยาน พ.ศ. 2476 ผู้อำนวยการวิทยาการโรงเรียนเทฆนิคทหารบก กรมยุทธศึกษาทหารบก อาจารย์รุ่นก่อตั้ง พ.ศ. 2477 (ต่อมาคือโรงเรียนนายร้อยพระจุลจอมเกล้า)
ประวัติ > การทำงาน

ในระหว่างที่พลโท บุศรินทร์ ภักดีกุล ได้รับราชการเป็นราชองครักษ์เวรและราชองค์รักษ์พิเศษของพระบาทสมเด็จพระเจ้าอยู่หัวเป็นเวลาร่วม 20 ปีนั้น ได้มีการรับรองราชอาคันตุกะของพระองค์ท่านหลายครั้งหลายหน
ประจำพระองค์พระเจ้านโรดมสีหนุแห่งราชอาณาจักรกัมพูชา
ประจำองค์มกุฎราชกุมารแห่งพระราชอาณาจักรลาว
ประจำตัวประธานาธิบดีโง ดิ่ญ เสี่ยมแห่งสาธารณรัฐเวียดนาม
ประจำพระองค์สมเด็จพระเจ้าศรีสว่างวงศ์ พระเจ้ามหาชีวิตแห่งพระราชอาณาจักรลาว ในการเสด็จผ่านประเทศไทยไปยังเรือไปรักษาพระองค์ที่ประเทศฝรั่งเศส
ราชองค์รักษ์ประจำพระองค์เจ้ามหาชีวิตแห่งพระราชอาณาจักรลาว รับเสด็จจากเมืองสิงคโปร์กลับเวียงจันทน์
ประจำองค์พระเจ้าชาห์แห่งอิหร่านในการเสด็จผ่านประเทศไทย ในระหว่างที่ล้นเกล้าฯ ทั้ง 2 พระองค์ประทับอยู่หัวหิน
ประจำพระองค์พระเจ้าโบดวง และพระราชินีฟาบิโอล่า แห่งประเทศเบลเยี่ยม
เป็นคณะผู้แทนฝ่ายไทยในคดีปราสาทพระวิหาร พ.ศ. 2505 ณ ศาลยุติธรรมระหว่างประเทศ หม่อมเจ้าวงษ์มหิป ชยางกูร เอกอัครราชทูตประจำประเทศเนเธอร์แลนด์เป็นตัวแทน หม่อมราชวงศ์เสนีย์ ปราโมช เนติบัณฑิต เป็นหัวหน้าทีมทนายความ พลโท บุศรินทร์ ภักดีกุล เจ้ากรมแผนที่กระทรวงกลาโหม เป็นที่ปรึกษาผู้เชี่ยวชาญ
สมาชิกสภาผู้แทนราษฎรจังหวัดพระนคร ชุดที่ 10 พ.ศ. 2512 พรรคประชาธิปัตย์
ประวัติ > ตำแหน่ง

1 ตุลาคม พ.ศ. 2504 - เจ้ากรมแผนที่ทหารบก
13 พฤษภาคม พ.ศ. 2508 - สำรองราชการกองบัญชาการทหารสูงสุด
ประวัติ > หน้าที่ราชการพิเศษ

7 มีนาคม พ.ศ. 2495 - ราชองครักษ์เวร
ยศ

1 มีนาคม พ.ศ. 2471 - ร้อยตรี
9 กรกฎาคม พ.ศ. 2474 - ร้อยโท
1 เมษายน พ.ศ. 2477 - ร้อยเอก
1 เมษายน พ.ศ. 2480 - พันตรี
1 มกราคม พ.ศ. 2491 - พันโท
1 มกราคม พ.ศ. 2492 - พันเอก
1 มกราคม พ.ศ. 2497 - พลจัตวา
1 มกราคม พ.ศ. 2501 - พลตรี
1 ตุลาคม พ.ศ. 2504 - พลโท
เครื่องราชอิสริยาภรณ์

พ.ศ. 2508 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2506 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2511 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. ไม่ปรากฎ –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2506 –  เหรียญราชการชายแดน (ช.ด.)
พ.ศ. 2489 –  เหรียญจักรมาลา (ร.จ.ม.)
พ.ศ. 2497 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ลาว :
พ.ศ. 2498 -  เครื่องราชอิสริยาภรณ์ล้านช้างร่มขาว ชั้นตริตาภรณ์
พ.ศ. 2500 -  เหรียญพระบรมรูปทอง
กัมพูชา :
พ.ศ. 2498 -  เหรียญมงกุฎกัมพูชา
เวียดนามใต้ :
พ.ศ. 2501 -  เครื่องอิสริยาภรณ์แห่งชาติเวียดนาม ชั้นที่ 3
สหรัฐ :
พ.ศ. 2507 -  ลีเจียนออฟเมอริต ชั้นนายทหาร
เบลเยียม :
พ.ศ. 2510 -  เครื่องราชอิสริยาภรณ์มงกุฎเบลเยียม ชั้นที่ 2
แหล่งข้อมูลอื่น

อนุสรณ์ในงานพระราชทานเพลิงศพ พลโท บุศรินทร์ ภักดีกุล
http://malai.tarad.com/product.detail_926562_th_6757389 เก็บถาวร 2019-07-05 ที่ เวย์แบ็กแมชชีน
บันทึกพิเศษของราชองครักษ์พระราชอาคันตุกะ ผู้แต่ง : บุศรินทร์ ภักดีกุล
http://library.vajiravudh.ac.th/index.php?r=bookCms/getDetail&id=4728
นิตยสาร เสนาธิการ ก่อตั้งโรงเรียนเทคนิคทหารบก
http://www2.crma.ac.th/wp_sena/wp-content/uploads/2016/11/BookSena82-2-1.pdf
ดรุโณวาท

| --- | --- |

ประเภท: หนังสือพิมพ์รายสัปดาห์
รูปแบบ: ข่าวสาร ข่าวต่างประเทศ ตำรา จดหมายเหตุ เรื่องอ่านเล่น
เจ้าของ: พระเจ้าบรมวงศ์เธอ พระองค์เจ้าเกษมสันต์โสภาคย์ กรมหลวงพรหมวรานุรักษ์
บรรณาธิการ: พระเจ้าบรมวงศ์เธอ พระองค์เจ้าเกษมสันต์โสภาคย์ กรมหลวงพรหมวรานุรักษ์
ก่อตั้งเมื่อ: พ.ศ. 2417
ภาษา: ภาษาไทย
ฉบับสุดท้าย: พ.ศ. 2418
สำนักงานใหญ่: พระนครหลวงกรุงเทพ
ดรุโณวาท เป็นหนังสือพิมพ์ฉบับแรกของคนไทยที่เผยแพร่แก่ประชาชน และดำเนินการโดยคนไทย เริ่มออกฉบับแรกเมื่อ 7 กรกฎาคม พ.ศ. 2417 พิมพ์ถึงปี 2418 (พิมพ์ได้ 1 ปีเท่านั้น) ชื่อหนังสือมีความหมายว่า "โอวาทหรือคำสอนของคนหนุ่ม" โดยพระเจ้าบรมวงศ์เธอ พระองค์เจ้าเกษมสันต์โสภาคย์ กรมหลวงพรหมวรานุรักษ์ ทรงเป็นเจ้าของและบรรณาธิการ ตีพิมพ์ที่โรงพิมพ์ในวังของพระองค์ ถนนเจริญกรุง ใกล้ประตูใหญ่วัดสระเกศ
ดรุโณวาทมีลักษณะเป็นหนังสือ/นิตยสาร/วารสาร/หนังสือพิมพ์ เป็นรายสัปดาห์ ออกวันอังคาร ราคาปีละ 8 บาท ถ้าส่งถึงบ้าน 10 บาท หกเดือนราคา 5 บาท ส่งถึงบ้าน 6 บาท 2 สลึง สามเดือนราคา 3 บาท ส่งถึงบ้าน 4 บาท ขายปลีกฉบับละ 1 สลึง 1 เฟื้อง
เนื้อหาในเล่มมีข่าวต่างประเทศ บางเรื่องที่เกี่ยวกับราชการบ้าง หนังสือสุภาษิตเครื่องสอนใจ และตำราการแสดงแบบแผนวิชาต่าง ๆ จดหมายเหตุเล็กน้อย มีเรื่องอ่านเล่นได้แก่ โคลงกลอน รามเกียรติ์ และนิทานสั้น ๆ เช่น นิทานไตรยภูมิ เรื่องหมาลักขนม เรื่องกระต่ายกับกบ เป็นต้น
ม่านบังใจ

| ม่านบังใจ |
| --- | --- |
บทประพันธ์: ชูวงศ์ ฉายะจินดา
บทละครโทรทัศน์: ณ.ภัทรพร
กำกับโดย: ธีระศักดิ์ พรหมเงิน
แสดงนำ: ศุกลวัฒน์ คณารศ มุกดา นรินทร์รักษ์ ปภาดา กลิ่นสุมาลย์ ยศวรรธน์ ทะวาปี วริฏฐิสา ลิ้มธรรมมหิศร สันติราษฎร์ กุลนพเกียรติ คมกฤษณ์ ดวงสุวรรณ์ สุภาพร มะลิซ้อน พลอยไพลิน ตั้งประภาพร
จำนวนตอน: 15 ตอน
การผลิต
ความยาวตอน: 96 นาที
บริษัทผู้ผลิต: บริษัท มุมใหม่ จำกัด
ออกอากาศ
ออกอากาศ: 26 พฤษภาคม 2563 (2563-05-26) – 14 กรกฎาคม 2563 (2563-07-14)
ม่านบังใจ เป็นนวนิยายไทยแนวโรแมนติก ดราม่า จากปลายปากกาของชูวงศ์ ฉายะจินดา ถูกนำมาสร้างเป็นละครโทรทัศน์แล้วทั้งหมด 2 ครั้ง ครั้งแรกสร้างโดยดาราวิดีโอ จากการกำกับของจรูญ ธรรมศิลป์ นำแสดงโดยจอห์น รัตนเวโรจน์, สุวนันท์ คงยิ่ง, ภัคจีรา วรรณสุทธิ์ และเชสเตอร์ แมคโดนัลด์ ออกอากาศทางช่อง 7 ระหว่างวันที่ 27 มีนาคม ถึง 1 พฤษภาคม 2543 มีจำนวนทั้งสิ้น 11 ตอน
สำหรับครั้งที่ 2 สร้างโดยมุมใหม่ จากการกำกับของธีระศักดิ์ พรหมเงิน นำแสดงโดยศุกลวัฒน์ คณารศ, มุกดา นรินทร์รักษ์, ปภาดา กลิ่นสุมาลย์ และยศวรรธน์ ทะวาปี ออกอากาศทางช่อง 7 เอชดี ระหว่างวันที่ 26 พฤษภาคม ถึง 14 กรกฎาคม 2563 มีจำนวนทั้งสิ้น 15 ตอน ซึ่งละครในเวอร์ชันนี้ได้มีการดัดแปลงเนื้อหาและตัวละครให้เข้ากับยุคสมัย